آوروپا پارلامنتی‌نین تورکیه ایله تام عضولوک موذاکیره‌لرینی تاخیره آلماسینا اعتراض‌لار.
پرزیدنت رجب طیب اردوغان، جی-20 ایجلا‌سینا قاتیلماق اوچون آلمانیانین هامبورگ شهرینه گئدیشینده اوچاقدا ائتدیگی آچیقلامادا آوروپا پارلامنتی‌نین تورکیه ایله تام عضولوک موذاکیره‌لرینی تاخیره آلماسی‌نین بیر قیمتی اولمادیغینی سؤیله‌دی، "بو موضوع گوندمیمده یوخدور، آژانداما آلسام اهمیت وئرمیش اولارام" دئدی
تورکیه، آوروپا پارلامنتی موذاکیره‌لری دایان‌دیرماق قرارینی، یوخ حؤکمونده سایدیغینی بیلدیردی.
خاریجی ایشلر ناظیرلیگین‌دن ائدیلن آچیقلامادا، آوروپا پارلامنتینده قبول ائدیلن تورکیه قراری باغلی،
"اساس‌سیز ادعا‌لارا و بؤهتان‌لارا دایانان بو قرار سؤز قونوسو قورومون اعتبارینی آیاق‌لار آلتینا آلماقدا‌دیر. بو قرار طرفیمیزدن یوخ حؤکمونده ساییلماقدا‌دیر." دئییلدی.
باش ناظیر بینا‌لی ییل‌دیریم، آوروپا پارلامنتی‌نین تورکیه ایله موذاکیره‌لری دایان‌دیرماق قراری‌نین حؤکومسوز و اعتبارسیز اولدوغونو سؤیله‌دی.
باشکند آنکارادا ژورنالیست‌لرین سوال‌لارینی جوابلایان باش ناظیر ییل‌دیریم دا، آوروپا پارلامنتی‌ین قراری‌نین، اهمیت‌لی بیر قرار اولمادیغینی ایفاده ائتدی.
تورکیه‌نین آوروپا بیرلیگی مؤضوعسون‌داکی دوروشوندا هر هانسی بیر ساپما اولمادیغینی وورغولایان ایلدیریم،
" آوروپا پارلامنتی-تورکیه باغلانتی‌لری‌نین اساسینی صمیمیت تشکیل ائتملی. آوروپا پارلامنتی گله‌جک گؤرونتوسونو تعیین ائتمه‌لی و تورکیه ایله حقیقتن بیرلیکده یول یئرییه‌جک می یئریمه‌یه‌جک می بونا قرار وئرمه‌لی‌دیر. بیزیم اوچون اهمیت‌لی اولان آوروپا پارلامنتی اوست رهبرلیگی‌نین ایراده‌سی‌دیر. اورادا میدانا گله‌جک ایراده بیزیم اوچون مجبوری‌دیر و بیز ده اونا گؤره اؤز ایراده‌میزی اورتایا قویاریق. " دئدی.
آوروپا پارلامنتی-نین موختلیف موضوعلاردا تورکیه‌نی تنقید ائتمک یئرینه اؤز ایچینه باخماسی لازیم اولدوغونو ایشاره ائدن باش ناظیر،
"اؤز ایچلرینده نیه باخا‌جاق‌لار پ.ک.ک بؤلوچو ترور تشکیلاتی‌نین اورا‌داکی فعالیت‌لری‌نین نیه بو قدر یایخینلاشدیغی‌نین، فتونون فعالیت‌لرینه نیه بو قدر بیگانه قالیندیغی‌نین جوابینی دا بیزه وئرمه‌لری لازیم‌دیر. بونو هر کس بیلمه‌لی‌دیر کی تورکیه‌نین هر زامان واریانتی واردیر، هر زامان گئده‌جک بیر باشقا یولو واردیر ، آلترناتیو‌سیز دئییل. قالدی کی آوروپا پارلامنتی عضو‌لوگو، تورکیه‌یه بیر منفعت تامین ائتسه، آوروپا پارلامنتی-نه ایکی منفعت وئریر. اونودولماما‌لی‌دیر کی آوروپا پارلامنتی-نین امنیتی تورکیه‌دن باشلاییر. بو حقیقت‌لری نظره آلا‌راق، هر کسین مسئول داورانماسینی و بونا گؤره گریینی ائتمه‌سینی گؤزلییریک. " دئیه دانیشدی.
آوروپا بیرلیگی ناظیری عمر چلیک ده بیر مطبوعات کونفرانسی تشکیل آوروپا پارلامنتی‌نین قرارینا اعتراض گؤستردی و راپورو قبول ائتمه‌یه‌جک‌لرینی بیلدیریب.
آوروپا پارلامنتی‌نین سیاسی کاراکترلی بیر قرار آلدیغینی ایفاده ائدن عمر چلیک، اوبژکتیو اولمایان راپور، هئچ بیر باغلاییجی‌لیغی‌نین اولمادیغینی سؤیله‌دی.
چلیک،
"تورکیه‌نین ایندییه قدر ائتدیک‌لرینی گؤرمه‌ین، ارمنی مسئله‌سینده تک طرف‌لی تاریخ آنلاییشینی منیمسه‌ین بو راپورو قبول ائتمیریک. بو راپور امکداش‌لیق راپورو دئییل. بیزیم آوروپا پارلامنتی‌ندن گؤزله‌دیمیز، اویقون امکداش‌لیق چیخاران یئنی کؤرپولر قوران، تنقیدلرله بیرلیکده ایره‌لیلمه‌یه ایمکان تامین ائدن حؤکم‌لر چیخارماسی‌دیر. بو راپور بیر تخریبات راپورودور. آوروپا پارلامنتی راپورونو سون ایکی ایل اولدوغو کیمی بو ایل ده یوخ حؤکمونده قبول ائدیریک. راپور عینیله قایتاریلا‌جاق. " دئدی.
عمر چلیک،
"بو راپوردا، آوروپا پارلامنتی طرفین‌دن تورکیه‌دکی آنایاسا دییشیک‌لیک‌لری‌نین موجود حالییلا تطبیق اولونماسی وضعیتینده، قاتیلیم موذاکیره‌لری‌نین تاخیره آلینماسی، گؤمروک بیرلیگی‌نین یئنی‌لنمه‌سی اوچون اینسان حاق‌لاری کومیسیونونا بوتون قاتیلیم اوّلی وسایل‌لرین تاخیره آلینماسی ایستیقامتینده ائدیلن چاغریلار، آوروپا پارلامنتی‌نین تورکیه- آوروپا پارلامنتی علاقه‌لری‌نین اهمیتینی قاوراماق‌دان نه قدر اوزاغا دوشدوگونو گؤستریر. " دئیه بیلدیرمیش‌دیر.
16 آوریل خالق اویلاماسی‌نین یوزده 86لیک یوکسک بیر قاتیلیملا، آچیق شفاف بیر مدتله و خالقین بونو قبول ائتمسیله رئاللاشدیغینی خاطیرلا‌دان پولاد،
"تورکیه‌دن طلب ائدیلن شئی تورکیه‌نین خالقین ایراده‌سینه لاقید قالماسی‌دیر. طبیعی کی بئله بیر شئی سؤز موضوعسو اولمایا‌جاق. آوروپا پارلامنتی‌نین بئله بیر چاغیریش ائتمه‌یه حاقی یوخ‌دور. بو آنتی-دموکراتیک بیر یاناشما‌دیر. بیر آوروپا پارلامنتی‌نه خالق ایراده‌سینه حؤرمت ائتمه‌یه چاغیریریق "دئدی.
